Document ID: 32007D0726

ROZHODNUTIE EURÓPSKEHO PARLAMENTU A RADY
z 23. októbra 2007
o mobilizácii Európskeho fondu na prispôsobenie sa globalizácii na základe bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
(2007/726/ES)
EURÓPSKY PARLAMENT A RADA EURÓPSKEJ ÚNIE,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2),
so zreteľom na návrh Komisie,
keďže:
(1)
Európska únia zriadila Európsky fond na prispôsobenie sa globalizácií (ďalej len „fond“) s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní na trhu práce.
(2)
Medziinštitucionálna dohoda zo 17. mája 2006 umožňuje mobilizáciu fondu s ročným stropom vo výške 500 miliónov EUR.
(3)
Nariadenie (ES) č. 1927/2006 obsahuje ustanovenia, na základe ktorých možno mobilizovať fond.
(4)
Francúzsko predložilo žiadosti o mobilizáciu fondu v súvislosti s dvoma prípadmi prepúšťania v automobilovom odvetví, konkrétne v prípade spoločností Peugeot SA a Renault SA,
ROZHODLI TAKTO:
Článok 1
V rámci všeobecného rozpočtu Európskej únie na rozpočtový rok 2007 sa mobilizuje Európsky fond na prispôsobenie sa globalizácií s cieľom poskytnúť celkovú sumu 3 816 280 EUR.
Článok 2
Toto rozhodnutie sa uverejní v Úradnom vestníku Európskej únie.
V Štrasburgu 23. októbra 2007

Labels: 4
1
19
9
15